《横山蛟潭同朱十彝尊赋》
清代·沈进

积铁立千仞，行人堕苍黑。危风动山根，侧见雷雨人。

阴崖闭长廊，鬼火白日出。视听惊心魂，峰峦俯突兀。

微涓滴松枝，清响久寂历。爱兹丛薄深，栖迟慰晨夕。

庶不孤愿言，超然慕畴昔。

作者简介：（1628—1691）浙江嘉兴人，初名叙，字山子。诸生。工诗，康熙时与朱彝尊时称朱沈，与周贫并称周沈。早年诗尚清丽，晚期归于冲淡。家贫，授徒以自给。晚号知退叟，所居蓝村，屋三楹毁其一，因称为半巢居，读书其中，陶然自乐。有《文言会萃》、《行国录》、《蓝村稿》、《袁溪文稿》等。